JohanHeinsen/ENO huggingface dataset:
Odense Adresse-Contoirs Efterretninger, 1827-03-28
16 Marts - Kancellie=Plakat, hvorved befales: 1) at vedkommende Regimenter og Korpser skulle, 4 Uger førend Sessionernes Afholdelse, fremsende en Liste over udtjente og veltjente Underofficerer, og andre i Klasse med dem staaende Militaire, der have allerhøieste Tilladelse at lade sig stille for Værnepligtige, til de Krigskommissairer, fra hvis Distrikter Regimentet eller Korpset rekruteres. Paa disse Lister anføres de i den Orden, hvori de nærmest ere berettigede til Anbringelse som Stillede, og tillige skal angives ved hver især, hvad den ringeste Sum er, han vil lade sig leie for. Disse Jndivider tilbydes da som Stedfortrædere efter Touren til Rekruter, som ville stille for sig. Melder derimod den udskrevne Rekrut, at han allerede har truffet foreløbig Overeenskomst med en Mand til at tjen i sit Sted, skal Krigskommissairen offentligen spørge Rekruten, hvad han skal give den, han har kontraheret med, og vil da een af de paa forbemeldte Liste anførte gjøre det for samme eller en ringere Priis, saa gives ham Fortrinet, Kontrakten afsluttes i hans Navn og opbevares ved Sessionen; 2) at ingen Underofficerer eller anden Militair maa fremstille sig uden netop i det Distrikt, af hvilket det Regiment eller Korps, hvorunder han henhører, erholder dets Rekruter; 3) at naar en Underofficeer eller en i Klasse med ham staaende Militair lader sig stille for en Værne. pligtig, kan han ikke allene paatage sig Tjenesten ved Linie. tropperne, men ogsaa, naar begge Parter blive enige derom, ved Forstærkningsbataillonerne &c.
Odense Adresse-Contoirs Efterretninger, 1827-03-28
Videnskabelighed. Stifteren af det paa Hs. Majestæts høie Fødselsdag 1827 grundlagte, Samfund til den danske Litteraturs Fremme og Forskjønnelse og trængende værdige danske Videnskabsmænds Understøttelse (S. 73) er Hr. Overkrigskommissair Øst, som selv fra Begyndelsen har erklæret, ingen Deel at ville have i den midlertidige Bestyrelse, der bestaaer af Professor Brorson, Oberst N. v. Michaelsen, Kancellieraad Müller tillige Kasserer), Statsraad Thaarup (tillige Sekretair) og Prof R. Nyerup, som senere er tiltraadt. Jfølge Udkastet til Planen er Samfundets Øiemed: 1) den danske Litteraturs Fremme; altsaa dens Udbredelse, f. Ex. ved at bidrage til gode Skrifters Udgivelse, Provinds=Bibliothekers Stiftelse, Kundskab om Litteraturen og dens Anliggender o. s. v. 2) Dens Forskjønnelse, f. Ex. fra typografiske Synspunkter i Formerne og disses udvortes Præg, - eller ved skjønne Udgaver af vor National=Literaturs vigtige Værker o. s. v. 3) Danske Videnskabsmænd Understøttelse: a) ved Laan imod antagelig Sikkerhed; b) ved at understøtte deres literaire Foretagender; c) ved Agtelsesbeviser for deres Talenter og Fliid. d) ved at bidrage til at skaffe dem en sorgfri Alderdom, deels ved Samfundets muligen voxende Kapital, deels ved Direktionens Anbefaling og Omsorg; ligeledes vil efter Omstændighederne bliver taget Hensyn paa deres trængende efterladte Familie. Grund principet for dette Samfund, som fremfor Alt vil blive at overholde, er det franklinthellusonske Rentesystem, ifølge hvilket ingensinde maa udgives den hele aarlige Jndtægt, men Kapitalen forøges. For denne Forøgelse kan bestemmes en Grændse. Samfundets Medlemmer ere ordemt lige, som bidrage 1 Rbd. Seddel qvartaliter, overordentlige, som een for alle Gange betale 50 Rbd. rede Sølveller mere, og Æresmedlemmer. Samfundets Bestyrelse og Kontoir maa stedse have Sæde i Kjøbenhavn, og en Generalforsamling vil med det første blive afholdt.
Odense Adresse-Contoirs Efterretninger, 1827-03-28
Direktionen for det Classenske Fideikommis har lovet et aarligt Bidrag af 100 Rbd. Sølv indtil videre. (Om det ældste kjøbenhavnske typografiske Selskab, saavidt vides stiftet ved afg. Prof. Abr. Kall, og det fyenske typografiske Selskab, stiftet 1782 af nys afdøde Bogtrykker Jversen, bestaaende af 200 Actier, hver paa 200 Rdlr., er i Dagen lovet Underretning med det første).
Odense Adresse-Contoirs Efterretninger, 1827-03-28
Biskop Plums litterære Efterretninger for Aarene 1824. og 1825 findes anmeldte i No. 11 af Dansk Litteratur=Tidende. Da deres Værd og de Fortjenester, den utrættelige Forfatter ved dem erhverver sig af den danske Geistlighed, erkjendes af Alle, som ynde det theologiske Studiums fri Behandling, indskrænker Anmelderen sig til at fremsætte Jndholdet, og endeer med at bevidne Fyens høiærværdige Biskop, i eget og alle Læseres Navn, der ønske theologisk Videnskabs og sand Kristendoms Fremme, sin oprigtige Tak, med tilføiet Haab, at han ikke vil fortryde den Tid og Møie, som disse Efterretningers fortsatte Udgivelse koster ham.
Odense Adresse-Contoirs Efterretninger, 1827-03-28
Forhenværende Generalgovernør over de danske vestindiske Øer, Generalmajor Bentzon, Kommander af Dannebrog, er død i en Alder af ikke fuldt 50 Aar. Han var et udmærket Hoved, blev 1798 Adjunct og Notarius ved det juridiske Fakultet, 1799 (22 Aar gl.) Medlem af Regjeringsraadet paa St. Croix og 1816 Generalgouvernør i Vestindien, hvilken Post han nogle Aar efter mistede, ifølge en Kommissions Undersøgelse.
Odense Adresse-Contoirs Efterretninger, 1827-03-28
Det Danske Theater er bleven beriget med et nyt originalt Lystspil Hr. Burchardt og hans Familie, som i det Hele har moret og behaget. En ny original Vaudeville af en Anonym, Kjærlighed og Politie, er antaget til Opførselse.
Odense Adresse-Contoirs Efterretninger, 1827-03-28
J Prof. Kruses tydske Tidsskrift, die Biene, anmeldes Hr. Overkrigskommissair Østs Litteraturlexicon som et fortjenstligt Foretagende, hvorved et Savn i Litteraturen bliver afhjulpet.
Odense Adresse-Contoirs Efterretninger, 1827-03-28
Den for nogle Maaneder siden afdøde navnkundige Digter, Adolph Wilhelm v. Schack Staffeldt, var født i Kjøbenhavn den 31 Marts 1770, havde studeret halvtredie Aar i Gottingen og var 5 Aar paa Reise i Tydskland, Jtalien, Schweitz, Frankerig og Holland. 1810 blev han Amtmand i Cismar Amt og tillige Kammerherre, 1814 Over-Direktør i Staden Schlesvig og 1824 R. af D. Han døde den 16 Decbr. f. A. efter faa Dages Sygeleie. Som Exempel paa hans ædle Karakteer kan det tjene, at han ved sit Ophold i Kjøbenhavn for nogle Aar siden selv sprang udi Frederiksholms Kanal og reddede et Barn, som var i Fare for at drukne.
Odense Adresse-Contoirs Efterretninger, 1827-03-28
Prof. Ørsted meddeelte nylig paa sine Forelæsninger en Beskrivelse fra Hr. Landvæsens=Kommissair Juel af et af ham i Frederikshavn den 17 Febr. sidstl. iagttaget ualmindelig skjønt Nordlys. Buens høieste Punkt var henved 35 Grader over Horizonten eller Havet. Dens Skip var aldeles reent og over dens østlige Halvpart af en Styrke som Maanens. Buen var temmelig spids og udskjød treeStraalebrud, som alle vare synlige paa eengang. Efter Kl. 1 opløstes den i en ganske bleg Lysmasse. Jagttagel, sen, der med høi Grad af Nøiagtighed er anstillet og ombyggeligen beskreven, vil være af Vigtighed, hvis dette Nordlys skulde være henhørende til en muligen nu begyndende ny Nordlys=Periode.
Odense Adresse-Contoirs Efterretninger, 1827-03-28
Det af Told- og Konsumtionssinspekteur i Svendborg, Hr. Justitsraad Haste, nylig udgivne lidet Skrift: frimodige Yttringer angaaende Brændeviinsbrænderier paa Landet i Danmark er forfattet med den Sagkundskab og Grundighed, hvortil den ærede Forfatters Navn beret, tiger, og fortjener saa meget mere Opmærksomhed, da det angaaer en for hele Landet vigtig Sag. Landbrænderiers Anlæg finder Forf. utilraadelig, blandt andet fordi Kjøbstædborgernes i henved et halvt Aarhundrede forundte og hævdede Ret uden nogen (vel utilveiebringelig) Erstatning derved vilde krænkes, og Kjøbstæderne derved forarmes, ligesom og de kongelige Finantser lide et fleersidigt Tab. Til den Jndvending: "at Landboen bør have Frihed til, selv at kunne forædle sine raae Produkter svarer Forfatteren, at han skal forædle dem ved at bearbeide sin Jord vel, saae reen Sæd, lægge sig efter flere Sædarter, som Rapsæd, Raigræs, Kommen, Sennep &c. plante Frugttræer, salte og behandle sit Smør vel, fede Sviin, opelske Heste, holde Fjederkræe, dyrke Biavl o. s. v. Alt efter Egnens og Jordbundens Beskaffenhed; kort, han skal producere; det er den ham afstukne Bane; men ikke fabrikere. Den foreslaaede treedobbelte Konsumtionsafgivt af Brændeviin, som indføres til Kjøbenhavn imod til andre Kjøbstæder, finder Forf. paafaldende, og bemærker i denne Anledning: "Vel er Kjøbenhavn Danmarks Hovedstad; men de øvrige Stæders Borgere ere dog ogsaa Landets Børn. -
Odense Adresse-Contoirs Efterretninger, 1827-03-28
Søndagen den 11 Marts blev ved Selskabet Euterpe besørget givet paa det Kongel. Hoftheater en Aftenunderholdning til Fordeel for Bombebøssen, hvorved Søllings Minde blev hædret ved et Digt af Hr. Garbrecht, fremsagt af Dr. Rygge, og ved en Epilog af Hr. Prof. Ochlenschlager, fremsagt af Kongl. Skuespiller Nielsen. Samme Aften var paa et andet Sted ofret Veldædigheden en Kunstnydelse. Der blev nemlig i et Selskab opført et Skuespil til Jndtægt for det Kongel. Jnstitut for Blinde.
Odense Adresse-Contoirs Efterretninger, 1827-03-28
Kapelmester Romberg er den 19 d. kommet tilbage fra Norge til Hovedstaden, hvor Man snart venter den Glæde at høre ham.
Odense Adresse-Contoirs Efterretninger, 1827-03-28
Den 21 Marts var bestemt til en Koncert, som Tonekunstneren Hr. Apel gav i Jtzehoe, og blev tillige den brave Stadsmusikus Semmers Dødsdag. Da den første Deel af Koncerten var endt, udbredtes Efterretningen om hans Død, som rørte mange af de tilstædeværende Musici saaledes til Taarer, at de maatte gaae bort, og en Kantate blot endnu blev afsjunget til Fløite. Den Afdøde var agtet og elsket af Alle, som kjendte ham, og efterlader en Enke med 9 Børn.
Odense Adresse-Contoirs Efterretninger, 1827-03-28
Hr. O. G. F. Bagge synger fra Nyborg sin Svanesangt i Aarhuus=Avisen.
Odense Adresse-Contoirs Efterretninger, 1827-03-28
Da Seminariet Bernstorffs min de nu ganske er ophørt at være til som Seminarium, og den sidste Gnist af Haab om dets længere Vedbliven saaledes aldeles udslukt vilde det vist ikke være Oplysningens sande Venner ialmindelighed, og de Seminarister, der vare saa heldige, i denne sande Planteskole at erholde deres bedre Dannelse, isærdeleshed, ukjært, fra en duelig Haand at see Litteraturen forøget med et Tidens Aktstykke, eller historisk Efterretning om det kongelige Fyenske Skolelærerseminarium Bernstorffsminde, fra dets Oprettelse til dets Ophævelse. Et saadant Skrift vilde tillige blive et interessant Bidrag til Almue=Oplysningens Historie i de 3 sidste Decennier, Bernstorffsminde, hvortil saa mange kjære Minder, er knyttet, burde dog ikke nændset forgaae i Tidens Strøm, paa Tidens de rullende Bølger, som der saa ofte og saa inderlig blev qvædet.
Odense Adresse-Contoirs Efterretninger, 1827-03-28
Blandinger. Fra det foreenede borgerlige Selskab, i Kjøbenhavn er indsendt 30 Rbd. og fra Studenter=Forningen sammesteds 157 Rbd. rede Sølv og 156 Rbd. Sedl. til Understøttelse for Agger Sogns Vandlidte. Den gamle, udtærede, Hartkorn bønfalder i Thisted, Avisen veemodig Danmarks gode Genius om en retfærdigere Fordeling og Lettelse i dens forfærdende Byrder.
Odense Adresse-Contoirs Efterretninger, 1827-03-28
J Randers Amt vil med det første blive foretaget en Prøve=Pløining, hvorved Frugttræer fra 2 til 12 Stykker ere de bestemte Belønninger.
Odense Adresse-Contoirs Efterretninger, 1827-03-28
Efterat der i et foregaaende Numer af Politievennen var ført Klage over slemt Kattejagt paa Christianshavn, der gik saa vidt, at der een Morgen allene i Gaden ved Lange. broc laae femten Stykker slaaede Katte, ere nu nogle Dreng ge anholdte af Politiet, for at have stiaalet Katte. J samme Blad paaankes den oprørende Skjødesløshed og Ligegyldighed, hvormed de Fattiges Liig begraves, da Anmelderen ved en Spadseretour paa Øster=Farimagsveien Morgen var Vidne til, at Graverkarlene nedkastede 5 eller 6 Liigkister oven paa hverandre, saaledes at den ene uundgaaeligt maa have knuust Laaget paa den anden.
Odense Adresse-Contoirs Efterretninger, 1827-03-28
Den nylig afdøde Silhouetteur Schmitz efterlader sig Kone og Børn i Kjøbenhavn. Han har egentlig lært Bogtrykkerkunsten, og en sjelden Færdighed i at udklippe Ram chen skal have været første Aarsag til, at han begyndte at lægge sig efter en Kunst, hvori han siden opnaaede en mageløs Færdighed.
Odense Adresse-Contoirs Efterretninger, 1827-03-28
I Aarhuus-Avisen er den Sum, som en Mand i Kjøbenhavn havde sat i Lotteriet, nu nedsat til 11,000 Rbd., for hvis Rigtighed der indestaaes, hvorimod 12,000 var en Trykkeil formedelst et utydeligt Tal i Manuskriptet.
Odense Adresse-Contoirs Efterretninger, 1827-03-28
Befordringer og Afgang. Under det danske Kancellie: Den 16 Marts er Kand. juris C. Bornemann udnævnt til Assessor anscultans i Høiesteret. - Under Rentekammeret: Den 17 Febr. er Kand. juris C. C. F. Dethleffs udnævnt til Sognefoged i Delve i Landskabet Nordre-Ditmarsken. - Under Admiralitetet: Den 10 Febr. er N. A. C. C. Tøren beskikket til Mynsterskriver ved Søe-Jndrolleringen i Holstens Distrikt. Den 17de, Kapitainlieutenant H. G. Sneedorff, paa Grund af hans Udnævnelse til 2den Jnspekteur ved Øresunds Toldkammer, meddeelt Afsked i Naade af Søe=Krigstjenesten som Kapitain, med Tilladelse, fremdeles at bære tjenstgjørende Søe-Officeers Uniform; Premierlieutenant C. C. Paludan avanceret til Kapitainlieutenant; Sekondlieutenant J. J. Becker til Premierlieutenant; Premierlieutenant J. P. Bluhme udtraadt af Numer i Marinen med Kapitainlieutenants Karakteer, og forbliver staaende som subalterne Jndrollerings-Officeer i Aalborg.
Odense Adresse-Contoirs Efterretninger, 1827-03-28
Vakancer. Under Rentekammeret: Stempelpapirforvalter-Tjenesten i Hertugdømmet Holsteen. Kautionen er 10,000 Rbd. i Kongelige 4 pCt. Obligationer. - Sognefoged-Embedet i Niebull og Deesbull i Tønder Amt. Kautionen er 1280 Rbd. i Kongelige 4 pCt. Obligationer. - Sognefoged-Embedet i Wilster i Amtet Steinborg. Kaution 2560, Rbd. i Kongelige 4 pCt. Obligationer.
Odense Adresse-Contoirs Efterretninger, 1827-03-28
Kjøbenhavns Torvepriser den 20 Muris 1027. Hvede. Td. 7 Rbd. - Mk. - s. a 7 Rbd. 2 Mk. - s. Rug. Td. 7 Rbd. - Mk. - s. - 7 Rbd. 2 Mk. - s. Byg. . T. 6 Rbd. 1 Mk. 2 s. - 6 Rbd. 2 Mk. 2 s. Havre. - Td. 4 Rbd. 5 Mk. 2 s. - 5 Rbd. 1 Mk. - s. Ærter, Td. 11 Rbd. 2 Mk. - s. - 12 Rbd. 3 Mk. - s. Røget Flesk Pd. 2 Rbd. 5 Mk. - s. - 3 Rbd. 2 Mk. - s. b. 2 Mk. - s. - 2 Rbd. 3 Mk. Gichaukan, 2 Tancaunifaa Aar ; Marts Ro Hvede. Td. 7 Rbd. - Mk. - s. a 7 Rbd. 2 Mk. - s. Rug . . Td. 7 Rbd. 2 Mk. - s. - 7 Rbd. 2 Mk. - s. Byg. . T. 6 Rbd. i Mk. 2 s. - 6 Rbd. 2 Mk. 2 s. Havre. - Td. 4 Rbd. 5 Mk. - s. - 5 Rbd. 1 Mk. - s. Ærter. - Td. 11 Rbd. 2 Mk. 2 s. - 12 Rbd. 2 Mk. 2 s. Nøget Flesk Lpd. 2 Rbd. 5 Mk. - s. - 5 Rbd. i Mk. - s. Grøns. dito Lpd. 2 Rbd. 2 Mk. - s. - 2 Rbd. 3 Mk. - s. Smør . . . Pund. - Rbd. 1 Mk. 12 s. - - Rbd. 1 Mk. 14 s. Æg . . Snesen Rbd. 1 Mk. 6 s. - : Rbd. 1 Mk. 8 s.
Odense Adresse-Contoirs Efterretninger, 1827-03-28
Avertissements. Nylig har forladt Pressen, Nordlyset.
Odense Adresse-Contoirs Efterretninger, 1827-03-28
Et Maanedsskrift: S. S. Blicher og J. M. Elmenhoff. Marts=Heftet for 1827. Jndhold: Snorro. - Jordskjælvet i Messina (sluttet. - Krybeskytten. - Sebastian af Portugal. - Den stakkels Margrethe. Af Johanne Schopenhauer. - Den jydske Chiromant. - Peer Spillemand til Barberen i Nibe. - Fuglen. - Violen og Soelsikken. Hver Maaned udkommer et Hæfte af i det mindste 6 til Ark, som af Subskribenterne betales med 3 Rbmk. paa Trykpapir. 3 Hæfter udgjøre et Bind og for længere Tid er Subskriptionen ikke forpligtende. Enkelte Hæfter sælges ikke. Man tegner sig i Hovedstadens og Provindsernes bekjendte Boglader; i Odense paa Adressekontoiret.
Odense Adresse-Contoirs Efterretninger, 1827-03-28
J Bødkermester Thomas Knudsens Huus paa Hjørnet af Holsedore Nr. 602 er i sidste Uge savnet en Sølv=Spiseskee, mærket No. 5, samt endeel forskjellige Sølvmynter, blandt hvilke befandtes Specier og Kroner, forsynede med Navne, der vare paahængte en Bødkerlauget her i Odense tilhørende Laugs=Pokal, hvilken tilligemed ovennævnte Sølvskee, var hensat i et Skab i bemeldte Thomas Knudsens øverste Stue.
Odense Adresse-Contoirs Efterretninger, 1827-03-28
Hvo, som kan tilveiebringe ovenanførte Bortstiaalne, eller beviislig opgive, hvor det er at bekomme, vilde henvende dem til Odense Politiekammer, og erholde derfor en passende Douceur. - Odense den 26 Marts 1827.
Odense Adresse-Contoirs Efterretninger, 1827-03-28
For en ferm Pige, der godt kan forestaae en stor Vask, Strygning og Reengjøren, med hvad der henhører til Stuepige arbeide, er en god Kondition ledig til 1 Mai paa en Herregaard i Fyen, men uden gode Skudsmaal fra hvo de have tjent, antages de ikke. De, der ønske Tjenesten, vilde henvende dem til Adressekontoiret, hvor nærmere Underretning gives.
Odense Adresse-Contoirs Efterretninger, 1827-03-28
Torsdagen den 29 Marts og følgende Dage holdes Exammeri min Forberedelses- og Real=Skole, hvortil Disciplenes Forældre og andre Skolens Velyndere herved indbydes. Nye Disciple modtages i Begyndelsen af næste Maaned. Brohm.
Odense Adresse-Contoirs Efterretninger, 1827-03-28
J forhenværende Kammerherre Dribergs Gaard Nr. 696. & 697 paa Nedergade, er 2den Etage, bestaaende af tapetserede og malede Værelser, med Kjøkkenindretning og videre fornøden Plads for en Familie, at faae til Leie nu til Paaske Flyttetid. Om det ønskes, har Leieren tillige Adgang til en stor til Aaen grændsende Have.
Odense Adresse-Contoirs Efterretninger, 1827-03-28
En i Faaborg Havn beliggende Jagt, kaldet Lykkens Prøve, 7 1/2 Kommercelæster drægtig, i fortrinlig god Stand, for 2 Aar siden næsten nye opbygt og godt udhalet, er underhaanden at faae tilkjøbs. De Lysthavende behager at henvende sig til Undertegnede, der paaviser Jagten og dens Jnventarium, samt afslutter Kjøbet. Breve i denne Anledning bedes frankerede. Faaborg den 23 Marts 1827. Hans Mogensen, Den forhen bekjendtgjorte Auction over Hans Johansen, Sadelmagers Huus i Tommerup, tilbagekaldes, og bliver ikke afholdt. Odense Herredskontoir den 27 Marts 1827. C. A. Falbe.
Odense Adresse-Contoirs Efterretninger, 1827-03-28
Ved Proclama, som bliver læst inden vedkommende Over og Underretter, er indkaldet med 12 Ugers Varsel, ifølge Plataten af 2 Juni 1819, alle og enhver, som maatte formene sig at have noget at fordre i Stervboet efter afdøde Johan Krag, Adjunkt ved Kathedralskolen her i Byen, til inden ovennævnte Tids Forløb at anmelde og legitimere deres Fordringer for undertegnede Skifteret; hvilket herved endvidere bekjendtgjøre, 3 Gange efter hinanden i den danske Statstidende og Fyens Stifts Aviser, til Efterretning og Jagttagelse for alle Vedkommende. Odense Raadstue den 25 Marts 1827. Borgmester og Raad.
Odense Adresse-Contoirs Efterretninger, 1827-03-28
Ved Proklama, som læses inden Odense Byetingsret og ved den Kongelige Lands=Overret samt Hof= og Stadsret i Kjøbenhavn, ere alle og enhver, som maatte have noget at fordre i Stervboet efter Smaaehandler Lars Jbsens Enke, Else Margarethe, fød Kathe, her i Byen, i Overeensstemmelse med Plakaten af 2 Juni 1819, med 12 Ugers Varsel indkaldt til at anmelde og legitimere deres Krav for undertegnede Skifteret inden ovennævnte Tids Forløb. Ligeledes ere de, som maatte formene sig at være arveberettigede efter ovennævnt Afdøde, ifølge Forordningen af 5 Juli 1822, med Aar og Dags Varsel indkaldte til at anmelde og beviisliggjøre deres Arveret. Hvilket saaledes endvidere bekjendtgjøres 3 Gange efter hinanden i den danske Statstidende, Fyens Stifts Avise og den altonaiske Merkur til Efterretning og Jagttagelse for alle Vedkommende. Odense Raadstue den 23 Marts 1827. Borgmester og Raad.
Odense Adresse-Contoirs Efterretninger, 1827-03-28
Et Partie gode nye Krølhaar anvises tilkjøbs i Graabrødre Stræde No. 224 Litr. a.
Odense Adresse-Contoirs Efterretninger, 1827-03-28
Tvende Huse udi Odense Nyegade er at faae til Leie førstkommende Paaske Flyttetid.
Odense Adresse-Contoirs Efterretninger, 1827-03-28
Onsdagen den 25 April førstkommende, lader Hr. Krigsraad Vest paa Sletterødgaard i Fielsted Sogn, formedelst Fraflyttelse, ved offentlig Auction bortsælge en betydelig DeeInd- og Udboe, bestaaende af Meubler, Sengeklæder, Kakkelovne, Kjøkkentøi, Meierieredskaber, Vogne, Plouge og Harver, saaog nogle gode Heste, Køer, Faar og Sviin med meget mere. Auctionen begynder præcise Kl. 9 Formiddag, Wends Herreds=Kontoir i Middelfart den 13 Marts 1827. Stabell.
Odense Adresse-Contoirs Efterretninger, 1827-03-28
Subskription. Christelig Trøst= og Opmuntrings=Bog. Under denne Titel agter Undertegnede, om muligt, at udgive en Oversættelse af Polstorffs skjønne Opbyggelsesbog: Christliches Trost, und Starkungs=Büchlein. Vi eie mange og skjønne Opbyggelsesbøger, der med sand Salvelse tale til det lidende Menneskehjerte og lede Mennesket til Religionens Trøstekilde, som den eneste, der tilfulde kan styrke dets jegnende Kraft under Livets tunge Byrder. Dog, saavidt mig er bekjendt, savne vi hidtil en Opbyggelsesbog, der een gjør Hjertets Husvalelse til Gienstand for sine Betragtninger, og ved at belyse med Fornuftens og Christendommens Fakkede Stillinger i Livet, der tykkes os de haardeste, og lettelig kan blive de farligste for vor Siels evige Vel, ligesom kan udgjøre et afsluttet Heelt af de for ethvert Menneske nødvendigste og tjenligste Trøstemidler. Et saadant Savn troer jeg at anførte Skrift muligen kan udfylde, da det i ægte christelig Aand, i et vel simpelt, men kjernefuldt Sprog afhandler følgende almeen interessante Materier: 1) Græd med de Grædende. - 2) Frasigelse. - 3) Huuslige Lidelser tjene og til vor Fred. - 14) Kjærlighed og ingen Tak derfor. - 5) Forglem egen Nød for at hjelpe Andre; det vil trøste og styrke dig selv. - 6) Det Godes Seier. - 7) O I lidet Troende, hvi ere J saa frygtsomme? - 8) Den Gode maa kjæmpe mod sig selv. Armod. - 10) Kuur ikke, naar Gud herneden giver dig et Li fuldt af Arbeide og Møie. - 11) Bønnen trøster ikke blot, den har ogsaa en vigtig Jndflydelse paa vor Skjæbne. - 12 Bør du være utilfreds og mismodig, fordi Gud forekommer dig meget ubegribelig i sine Veie? - 13) Mon du virkelig er saa ulykkelig, som du i visse Timer troer at være det. - 14) Vi ere Fremmede og Pilgrimme paa Jorden, og have herneden intet blivende Sted. - 15) Den Gudfrygtige i Ulykken. - 16) Jngen Hielp i Nøden ved Synd. - 17) Forældre Sorger. 18) Græd og klag, naar Gud tager et elsket Menneske fra dig, men græd og klag ikke, som en Trøstesløs. - 19) Døden, en fredelig Vandring til Hjemmet. Overbeviisning om den rige Trøst, dette Skrift formaaer at yde, bevæger mig derfor til at indbyde enhver from Christen, der attraaer en mild og forstandig Trøster, lyttende til hvis Stemme han med Gudhengivenhed kan bære den nærværende Byrde, og med Rolighed see den uvisse Fremtid imøde, til ved Subskription at medvirke til dette Skrifts Udgivelse i det danske Tungemaal. Skriftet vil blive omtrent 12 Ark i Octav og overlades Subskribenterne for 6 Rbs. Trykpapir og 8 Rbs. Skrivpapir Arket. For andre Kjøbere vil Prisen blive 2 Rbs. mere Arket. Man behager at tegne sig inden Marts Maaneds Udgang d. A. hos Boghandler S. Hempel i Odense. Hofmansgave den 15 Januar 1827. J. F. Holst, Kand. Theolog.
Odense Adresse-Contoirs Efterretninger, 1827-03-28
Den afg. Generalkrigskommissair og Toldkasserer Klau manns Stervboe tilhørende Gaard No. 126 i denne Byes Kongegade med tilliggende Hauge, stilles til offentlig Auction; 1ste Gang Mandagen den 2 April d. A., 2den - Tirsdagen den 17 dito, og 3die - Mandagen den 30 dito næstk., samtlige om Middagen Kl. 12. De 2 første Auctioner holdes paa Raadstuen, men 3 Auction i Gaarden selv. Konditionerne erfares forinden paa Undertegnedes Kontoir. Dette bekjendtgjøres herved i Overeensstemmelse med Plakaten af 22 April 1817. Ved 3die Auction bortsælges tillige 9 Stkr. JernKakkelovne, som findes i Gaarden, og en indmuret Kobberkjeddel. Nyborg den 14 Marts 1827. D. T. Lavæt.
Odense Adresse-Contoirs Efterretninger, 1827-03-29
Kjøbenhavns Havnepriser den 24 Marts 1827. 7 Rbd. - Mk. - s. a 7 Rbd. 1 Mk. - s.